Tigrane

Tigrane, o vero L'egual impegno d'amore e di fede (Tigranes eller de like bånd mellom kjærlighet og tro) er en opera seria i tre akter av den italienske komponisten Alessandro Scarlatti med en libretto av Domenico Lalli (løselig basert på Historie av Herodot). Den hadde urpremiere på Teatro San Bartolomeo i Napoli 16. februar 1715. Den ble ansett å være et av Scarlattis' fineste operaverk. I tillegg til et seriøst hovedplott er det også komiske scener med tjenerne Dorilla og Orcone.

Roller
RolleStemmetypeEnsemble ved premierenifølge den trykte original-librettoen, som sitert av Michael Collins, s. 8, og fra Gherardo Casaglia Tigrane Fyrsten av Armeniasopran kastrat Nicolo Grimaldi, "Nicolini" Tomiri dronning av MassagetaesopranMarianna Benti-Bulgarelli, "la Romanina" Meroe datter av den avdøde kongen av PersiasopranAngiola Augusti Policare konge av Lydiakontraalt (en travesti)Giovanna Albertini, "la Reggiana" Doraspe konge av DamaskustenorGaetano Borghi Oronte kaptein for Tomiris gardesopran kastratNicola Ippolito Cherubini Dorilla Tomiris maidcontraltoSanta MarchesiniOrcone en slavebassGioacchino Corrado  EkkoetsopranAngiola Augusti 

Synopsis
Akt en
Dronning Tomiri (Tomyris i Herodot) har to sønner. En har blitt kidnappet og brakt til den armenske fyrsten Tigrane. Den andre har blitt drept av Ciro, kongen av Persia. For å hevne hans død, har Tomiri kjempet og beseiret Ciro ved hjelp av Policare og Doraspe. Til gjengjeld for deres hjelp, har hun lovet å gifte seg med en av dem, men hun er motvillig til å ta en avgjørelse ettersom hun er tiltrukket av Tigrane, en kommandant i den allierte hæren, uvitende om at han er hennes sønn. Ciros datter, Meroe, er også forelsket i Tigrane og ankommer Tomiri hoff i forkledning, oppsatt på å hevne sin far. Tomiri overlater til Tigrane å velge ektemann for henne. Han sier at den av de to kongene som slår ham i kamp vil vinne Tomiri hånd. Policare og Doraspe konspirerer mot Tigrane.

Akt to
Tomiri forsoner de to kongene og Tigrane. Meroe er i ferd med å drepe Tomiri mens hun sover når hun blir forhindret av Tigrane. Han blir overrasket med Meroe dolk i hånden og blir anklaget for å prøve å myrde Tomiri, men er uvillige til å avsløre sannheten fordi det ville sette Meroe i fare. Tigrane blir dømt til døden.

Akt tre
Ettersom Tigrane står overfor henrettelse, avslører Meroe sin sanne identitet. Hun blir ført bort i lenker og Tigrane blir satt fri. Sannheten om Tigrane sin herkomst blir endelig oppdaget og Tomiri blir gjenforent med sønnen sin. Hun benåder Meroe og tillater henne å gifte seg med Tigrane mens dronningen selv velger Policare som sin ektemann.

Referanser

Kilder
The Viking Opera Guide red. Holden (Viking, 1993)
Del Teatro (på italiensk)
Magazine de l'opéra baroque (på fransk)
 Casaglia, Gherardo, Almanacco (på italiensk), "© Amadeusonline", Paragon s.r.l. 
 Collins, Michael (red), Tigrane, volume VIII of The operas of Alessandro Scarlatti (Donald Jay Grout, General Editor): 1983, Harvard publications in music, 13. ISBN 0-674-64034-9

Kategori:Operaer av Alessandro Scarlatti
Kategori:Operaer på italiensk
Kategori:Opera seria
Kategori:Operaer fra 1710-årene
Kategori:Uroppføringer av musikk i 1715